text: Retirada d'espècies exòtiques invasives a la platja del Prat
  Un grup de delegats verds de 1r i 2n d'ESO han anat a la platja del Prat a retirar un tipus de planta, la gazania, procedent de l'Amèrica del Sud. S'anomena exòtica, perquè creix fora del seu lloc d'origen, probablement transportades les llavors pel vent des de terrasses i jardins particulars. I s'anomena invasiva perquè envaeix l'espai que haurien d'ocupar les plantes autòctones de la zona. La tasca de l'alumnat era, amb una aixada, arrencar d'arrel aquestes plantes i posar-les a un sac. Després es porten a la deixalleria on les transformen en adob per al conreu.